SHBA, thirrje për reforma në drejtësinë penale 
Qyteti i Fergusonit, pas trazirave për vrasjen e një adoleshente të paarmatosur afrikano-amerikan, po përpiqet të ndreqë tendencat racore në zbatimin e drejtësisë.
Aktivistët që kërkojnë reforma në sistemin e drejtësisë penale kanë ngritur prej kohësh shqetësimin se një shkelje e vogël si kundravajtje në rregullat e qarkullimit rrugor mund ta shndërrojë një qytetar të thjeshtë në një person që ka kryer vepër penale. Nëse personi nuk është në gjendje të paguajë gjobën për kundravajtjen rrugore, ai ndëshkohet me gjoba shtesë që shpesh e vënë individin në një ballafaqim të tensionuar me ligjin. Pas protestave masive që përfshinë qytetin Ferguson në Mizuri si rezultat i vrasjes së një afrikano-amerikani të paarmatosur, forcat e rendit në Ferguson po analizon shumë prej praktikave e politikave që ndjekin. Që pas trazirave që e vunë para përgjegjësisë policinë e Fergusonit, zyrtarët e rendit janë përpjekur të reflektojnë dhe analizojnë. Policia vazhdon të zbatojë rregullat e qarkullimit rrugor.Por janë anuluar disa praktika që i bënin afrikano-amerikanët të besonin se policia i shihte thjesht si burim të ardhurash. thotë Latasha Brown e Shoqatës Komunitare për lagjen juglindore të Fergusonit. Në 2014, një polic i bardhë qëlloi për vdekje adoleshentin afrikano-amerikan Michael Brown. Incidenti u pasua me disa javë protestash, duke tërhequr vëmendjen tek metodat e përdorura në Ferguson dhe qytete të tjera për të ndëshkuar komunitetet me gjoba të rënda, dërrmuese. Wesley Bell, që ka punuar më parë si aktivist dhe anëtar i këshillit bashkiak në Ferguson është tani kryeprokurori i parë afrikano-amerikan në komunën Seint Luis: thotë kryeprokurori. Shtete të ndryshme amerikane po reagojnë. Shteti Mizuri ka vënë një tavan që lejon vetëm 20% të të ardhurave që mund të mbledhin qytetet të realizohen nga gjobat për trafikun rrugor. Teksasi nxori një ligj që i jep mundësi gjykatësit të shqyrtojë nëse i ndëshkuari ka fuqi financiare për ta paguar gjobën. thotë Lisa Foster e Qendrës për Drejtësi në Gjobitje. Shihet përparim në disa drejtime: thotë zonja Foster. Rreth gjashtë shtete kanë ndalur praktikën e pezullimit të patentave kur personi nuk paguan gjobën. Në shtator, afro 1 milion vetëve në Teksas do t’u rikthehet patenta që u ishte marrë. Në Ferguson, problemet e drejtësisë penale që dolën në pah pas vrasjes së adoleshentit Brown nuk janë eliminuar. Një raport i ri i zyrës së Prokurorit të Përgjithshëm të shtetit Mizuri thotë se që nga 2014, është thelluar tendenca racore në ndalimet për shkelje të rregullores së qarkullimit rrugor në Ferguson dhe në shkallë shteti. thotë aktivisti Michael John Voss. Banorët në Ferguson thonë se janë të vendosur të ndreqin problemet, ndërkohë që autoritetet përpiqen të gjejnë mënyra për të zbatuar reformat e specifikuara nga Departamenti i Drejtësisë.